श्रीनगर, जम्मू कश्मीर/नगर संवाददाताः जम्मू-श्रीनगर हाईवे को एकतरफा खोल दिया गया है। उसके बाद हाईवे पर फंसे हुए वाहनों को निकाला गया। पिछले पांच दिनों से हाईवे बंद था। इस कारण कश्मीर में जरूरी सामान की सप्लाई भी नहीं हो पा रही थी। कश्मीर में जरूरी सामानों की किल्लत आने लगी थी। इसी को देखते हुए हाईवे को ठीक करने का काम दिन-रात चलाकर वाहनों के लिए खोला गया है। फिलहाल, सोमवार को हाईवे के खुलने के बाद वाहनों को श्रीनगर के लिए रवाना किया गया। बर्फबारी और बारिश के कारण पिछले पांच दिनों से हाईवे बंद था। रामबन, उधमपुर तथा जवाहर टनल इलाके में बर्फबारी हुई और हाईवे जाम हो गया था। पांच दिनों से हाईवे को ठीक करने का काम लगातार जारी थी। लेकिन मौसम की खराबी के कारण दिक्कत रही थी। कश्मीर में कई जरूरी सामान की कमी आने लगी थी। सैकड़ों छोटे बड़े वाहन फंस गए थे। ट्रैफिक तथा बीआरओ की तरफ से दिन-रात हाईवे को ठीक करने का काम किया गया। बर्फ को मशीनों से हटाया गया। इसके बाद एकतरफा हाईवे को खोला गया है। वहीं मौसम विभाग की अोर से रविवार को अगले चौबीस घंटे के लिए कुपवाड़ा, बांदीपोरा, बारामुला, गंदरबल, कुलगाम, बडगाम और करगिल में भारी हिमस्खलन की चेतावनी जारी की गई थी।